
Myr1 sydd fachgen ieuanc ffol, 
Yn caru'n ol fy ffansi, 

Mi yn bugeilio'r gwenith gwyn, 
Ac ereill yn ei fedi; | 

O! pam na ddeui ar fy ol 
Ryw ddydd ar ol eu gilydd ? 

Waith 'rwy'n dy wel'd, y feinir fach, 
Yn lanach lanach beunydd. 


Glanach lanach wyt bob dydd, 
Neu fi sy'm ffydd yn ffolach ? 
Er mwyn y Gwr a wnaeth dy wedd, 
Gwna im' drugaredd bellach ; 


O cwyd dy ben, gwel acw draw, 


Rho imi'th law, Gwen dirion, 
Waith yn dy fynwes bert ei thro 
Mae allwedd clo fy nghalon, 

Mi godais heddyw gyda'r wawr, 
Gan frysio'n fawr fy lludded, 
Fel cawn gusanu llun dy droed 
Fu rhyd y coed yn cerdded; 
O! cwyd fy mhen o'r galar maith 
A serchus iaith gwarineb, 
Waith mwy na'r byd i'r mab ath gâr 
Yw golwg ar dy wyneb. 


Tra fo dwr yn y môr hallt, 
A thra fo 'ngwallt yn tyfu, 
A thra fo calon yn fy mron, 
' O Mi fydda'n ffyddlon iti; 
! dywed imi'r gwir dan gêl, 
A rho dan sêl atebion, 
Pa un ai fi neu arall, Gwen. 
Sydd oreu gan dy galon, 


Tydi yw'r mab a garaf mwy, 
Ti roddaist glwy'n fy nwyfron, 
A'r serch tuag atat sy n mawrhau 
O fewn ìi giliau'r galon ; | 
Awn i Langynwyd gyda'r dydd, 
Er profi'm ffydd cadarna', 
Cei roddi'r fodrwy'n sêl o'th serch 
T'r ferch o Gefn-udfa, 

'Bendithiaist goed y maesydd 


O'r brigau hyd y gwraidd, 


A phorthaist bum mil werin 


Ar bum torth fara haidd ; 
Yn Cana Galilea 

Ti droist y dwr yn win, 
O, Dduw rho im' ollyngdod 

O'm caeth bechodau blin. 


Ti gedwaist Noa rhag diluw, 
A chedwaist Lot rhag tân, 

Ti gedwaist yn y ffwrnes 
Y tri llanc ifanc glân ; 

Ti gedwaist Daniel hynod 
Yn mysg y llewod hen, 

Er cymaint oedd eu newyn 
Ni agorodd un ei ên. 


Iacheist y claf o'r parlys, 
A'r wraig o'r dyfrlif gwa'd, 
Arweiniaist gynt yr Isracl 
O'r Aifft i Ganaan wlad ; 

A Phedr ar y dyfroedd, - 
Ti'i deliaist ef i'r lan, 

O, Arglwydd cofia finau 
Nad wyf ond eiddil gwan. 


Maddeuaist i Manasse, 
Er cymaint oedd ei fai, 
Yr hen Gorinthiaid duon 
Gaent hefyd eu glanhau; 
Achubaist un o'r lladron 
Wrth farw ar y bryn, 
Mae modd i'n golchi ninau 
Mor lân a'r eira gwyn. 


Mi welaf fyrdd o frodyr 

Nawr o'u cadwynau'n rhydd, 
Rhai fuont yn yr anial 
_ Fel finau'n wylo'n brudd; 
Ar fyr fe wawria'r boreu 

Caf fyned atynt hwy; h 
A rhoi ffarwel dragwyddol 

V'r Babiloniaid mwy. 

